Ávjovárri urfolksregion

Ávjovárri urfolksregion er et interkommunalt regionrådssamarbeid mellom kommunene Kautokeino, Karasjok og Porsanger i Finnmark. Regionrådet ble opprettet i 2006. De tre kommunene har et samlet areal på 20 033 km² og 9 603 innbyggere (juli 2013). Området utgjorde opprinnelig Kistrand kommune (sammen med nåværende Nordkapp kommune). Området dekker en stor del av Finnmarksvidda og det samiskspråklige kjerneområdet, og utgjør en egen valgkrets Ávjovárri valgkrets i Sametingsvalget. Det inngår i rettsområdet til Indre og Østre Finnmark tingrett og i virkeområdet til Indre Finnmark prosti.

Eksterne lenker
 Kautokeino kommune: Ávjovárri urfolksregion

Interkommunale regionråd
Politikk i Finnmark
Kautokeino
Karasjok
Porsanger
Organisasjoner i Finnmark